شەفەق نیوز/ رەنگ چەرمگ ناوچەیل هەرێم کوردستان پووشیە، دۊیای ئی شەپۆل سەردیە، بەشداربۊی لە وەفر وارین وە بڕ فرەیگ لە پارێزگایەیل هەرێم، یەیش پاڵنەریگ بۊیە ئەرا  وەڕێەوەبەرایەتی پۆلیس دارستان سلێمانی و شمارەیگ لەهاوولاتیەیل ک دان گەنم لە  بنار کۊیەلە نچۊچنن تا خوەراک وە باڵندەیل بوەخشن.
دۊیای  هەر شەپۆل وەفروارینیگ، هاوڵاتیەیل و پۆلیس دارستان دان بڵاوکەن تا خوەراک وە باڵندەیل بیەن تا لە مەوقەی سەردی مردارەو نەوون.
پۆلیس دارستان سلێمانی لە بەیاننامیگ رەسیە ئاژانس شەفەق نیوز دووپاتکرد، مەفرەزەیل لە ناوەن تانجەرۆ  وە شیوەی وەردەوام ساڵانە ئی کارە ئەنجام دەن، چۊنکە کادرەیل دۊیای وەفر وارین چنە بان کۊیەیلە دانەوێلە خەن تاکو باڵندەیل لە ورسگی مردارەو نەوون.
